Навукова-тэхналагічны парк Беларускага нацыянальнага тэхнічнага ўніверсітэта не пакідае нас, журналістаў, без работы. Тут заўсёды знойдзецца штосьці цікавае, новае, крэатыўнае і, канечне, карыснае, бо практыкаарыентаванасць — абавязковая ўмова існавання тэхнапаркаў. “Палітэхнік” спраўляецца з гэтай задачай адмыслова, што, у прыватнасці, пацвярджае інавацыйны напрамак, які да 2020 года павінен выйсці на поўную магутнасць, — вытворчасць новых відаў медыцынскіх прылад і абсталявання.